**НАРОДНО ЧИТАЛИЩЕ „ЕЛИН ПЕЛИН – 1977“ ВАРНА**

**СУ за ХНИ „КОНСТАНТИН ПРЕСЛАВСКИ“ - ВАРНА**

**ОРГАНИЗИРАТ**

 **X-то ЮБИЛЕЙНО ИЗДАНИЕ**

**НА КОНКУРС ЗА МЛАДИ ИЗПЪЛНИТЕЛИ**

 **НА КЛАСИЧЕСКА И ПОПУЛЯРНА МУЗИКА -**

**ПЕВЦИ И ИНСТРУМЕНТАЛИСТИ**



**26 април 2025 год., гр. Варна**

Конкурсът се организира от НЧ „Елин Пелин – 1977“ Варна и СУ за ХНИ „Константин Преславски“ – Варна, с финансовата подкрепа на Фонд Култура към Община Варна и с медийната подкрепа на Радио Варна.

Участие в конкурса могат да вземат ученици от трети до десети клас на общообразователните и профилираните училища от град Варна и региона, разпределени в три възрастови групи:

* Първа група – *трети – четвърти клас*
* Втора група – *пети – седми клас*
* Трета група – *осми – десети клас*

**РЕГЛАМЕНТ ЗА УЧАСТИЕ:**

Конкурсът е за музикални изпълнения в следните раздели:

* **Раздел Популярна музика - *Поп, рок и джаз пеене, рок групи***
* **Раздел Класическа музика - *Музикални инструменти (пиано, класическа китара, акордеон) и камерни ансамбли***

**РАЗДЕЛ ПОП, РОК И ДЖАЗ ПЕЕНЕ**

Участниците се представят в следните категории:

* Първа категория - *индивидуални изпълнители*
* Втора категория - *дуети, вокални групи, рок групи*

Възрастовата група на участниците в раздел *Дуети, вокални групи, рок групи*  се определя спрямо класа на най-големия участник. При *рок групите* се допуска някои от участниците да са до дванадесети клас.

Участниците изпълняват на живо две песни, едната от които на български език.

Конкурсният ден преминава в два тура, както следва:

* На първи тур всеки участник изпълнява песен *на български или чужд език*.

Журито определя кои участници ще изпълнят на живо втора песен.

* Втори тур – избраните участници изпълняват *българска поп песен*.

**РАЗДЕЛ МУЗИКАЛНИ ИНСТРУМЕНТИ И ГРУПИ**

Участниците се представят в следните категории:

* Първа категория – *Индивидуални изпълнители* (*пиано, класическа китара, акордеон).*
* Втора категория – *Камерни ансамбли*

*У*частниците изпълняват две произведения по избор.

За изпълнителите се осигуряват озвучителна уредба и пиано. Всички други музикални инструменти и прилежащото им оборудване се носят от участниците.

Конкурсът протича в рамките на един ден, както следва:

**26.04.2025 г. - събота**

**От 09:00 до 10:00 часа** – регистрация на кандидатите: участниците внасят такса за участие в размер на 20 лв. и попълват декларация за информирано съгласие на родителите за участие в конкурса. За участие в група/ансамбъл таксата е 10 лв. за участник.

**От 09:00 до 10:00 часа** – техническа репетиция на сцена

**От 10:00 до 17:00 часа** – конкурсна програма

До 18.00 ч. обявяване на наградените участници

Награждаване и гала-концерт на наградените участници. Право на журито е да определи кои от наградените участници ще се представят в гала-концерта.

*Организаторите си запазват правото да правят промени!*

**КРИТЕРИИ ЗА ОЦЕНЯВАНЕ:**

* Ритмичност
* Техничност на изпълнението
* Степен на трудност
* Художествената интерпретация да е съобразена с епохата и стила на композитора / изпълнителя.
* Цялостно сценично поведение и въздействие

**НАГРАДЕН ФОНД**:

* Гран при в двата раздела на конкурса - *Студиен запис* в Радио Варна
* *Плакет и диплом* за класираните на първо място
* *Диплом* за класираните на второ и трето място
* Специалната награда на катедра „Музика” при СУ за ХНИ „Константин Преславски” – Варна – *аудиозапис* в звукозаписното студио на училището
* Всеки участник в конкурса получава *грамота* за участие, *химикал* и *значка* с логото на конкурса
* По преценка на журито ще бъдат присъдени поощрителни и предметни награди.

Парични награди не се присъждат.

Участниците се оценяват по категории и възрастови групи.

Място на провеждане на конкурса: Арт-салон „Ракурси” и Концертна зала на СУ за ХНИ „Константин Преславски” - Варна.

Заявки за участие се приемат **до 18.04.2025** г. на е-mail: muzikalni\_biseri@abv.bg. Участниците в раздел *Поп, рок и джаз пеене* изпращат заедно със заявката за участие и инструментали на конкурсните песни.

Заявка за участие може да изтеглите от [фейсбук профила на конкурса](https://www.facebook.com/profile.php?id=100063472121170) или от [сайта на конкурса](https://www.daskalo.com/ddoctorova/).

Графикът за явяване ще бъде изготвен и публикуван на [фейсбук профила на конкурса](https://www.facebook.com/profile.php?id=100063472121170), както и на сайта на НЧ „Елин Пелин“ и [сайта на конкурса](https://www.daskalo.com/ddoctorova/) до **22.04.2025** г.

Разходите за път и престой са за сметка на участниците. Организаторите си запазват правото да създадат архив от снимков материал, аудио или видео запис от изпълненията по време на конкурса, както и да разпространяват изпълненията, без да заплащат права и обезщетения на изпълнителите.

Със заявката за участие в конкурса участниците декларират, че са съгласни с условията на настоящия регламент. На място, при регистрацията си, попълват декларация за информирано съгласие.

За въпроси и допълнителна информация:

Телефон 0888/814-532

Дарина Докторова